สอบถามคุณหน่อยคะ คือตกขาวเป็นมูกสีเหลืองใสๆอ่ะคะ ไม่คันไม่แสบไม่มีอาการผิดปกติเลยคะ แต่กลิ่นก็ไม่เหม็นคาวนะคะ แบบนี้สามารถหายได้เองไหมคะ หรือควรกินยาอะไร
สวัสดีค่ะ ตกขาวที่มีลักษณะเป็นมูกสีเหลืองใส หากไม่ได้มีปริมาณที่มากทุกวัน ไม่มีแสบหรือคันช่องคลอด ไม่มีกลิ่นเหม็นผิดปกติ ไม่มีปวดท้องน้อย ก็ถือว่าเป็นตกขาวที่ปกติดีค่ะ ไม่จำเป็นต้องทำอะไรส่วนตกขาวที่มีลักษณะผิดปกตินั้น คือตกขาวที่มีปริมาณมากทุกวัน หรือมีสีเขียวเหลืองคล้ายหนอง มีกลิ่นเหม็น หรือมีแสบหรือคันช่องคลอดร่วม หรือมีปวดท้องน้อยร่วมด้วย ซึ่งเกิดได้จากหลายสาเหตุ เช่น การติดเชื้อราในช่องคลอด การอักเสบของช่องคลอดจากเชื้อแบคทีเรีย การติดเชื้อปรสิตในช่องคลอด ติดเชื้อหนองใน เป็นต้น ซึ่งในกรณีที่มีตกขาวที่ผิดปกติ ก็ควรไปพบแพทย์เพื่อจ่ายยารักษาที่ถูกต้องให้ค่ะ